CELEX: E2016J0013
Language: fi
Date: 2017-03-31 00:00:00
Title: Tuomioistuimen tuomio, annettu 31 päivänä maaliskuuta 2017, asiassa E-13/16 – EFTAn valvontaviranomainen vastaan Islanti (EFTA-valtion velvollisuuksien laiminlyönti – Täytäntöönpanon laiminlyönti – Direktiivi 2000/30/EY – Tekniset tienvarsitarkastukset)

13.7.2017   
            
            
               FI
            
            
               Euroopan unionin virallinen lehti
            
            
               C 224/16
            
         TUOMIOISTUIMEN TUOMIO,
   annettu 31 päivänä maaliskuuta 2017,
   asiassa E-13/16
   EFTAn valvontaviranomainen vastaan Islanti
   
      (EFTA-valtion velvollisuuksien laiminlyönti – Täytäntöönpanon laiminlyönti – Direktiivi 2000/30/EY – Tekniset tienvarsitarkastukset)
   
   (2017/C 224/07)
   Asiassa E-13/16, EFTAn valvontaviranomainen vastaan Islanti, on esitetty HAKEMUS, jossa pyydetään tuomioistuinta toteamaan, että Islanti on laiminlyönyt ETA-sopimuksen liitteessä XIII olevassa 17h kohdassa tarkoitetun säädöksen (Euroopan parlamentin ja neuvoston direktiivi 2000/30/EY, annettu 6 päivänä kesäkuuta 2000, Euroopan yhteisössä liikennöivien hyötyajoneuvojen teknisistä tienvarsitarkastuksista) mukaiset velvoitteensa, koska se ei ole ottanut käyttöön säädöksen 3 artiklan 1 kohdassa vaadittuja teknisiä tienvarsitarkastuksia. EFTAn tuomioistuin, toimien kokoonpanossa Carl Baudenbacher, presidentti, ja tuomarit Per Christiansen ja Páll Hreinsson (esittelevä tuomari), on antanut 31 päivänä maaliskuuta 2017 tuomion, jonka tuomiolauselma on seuraava:
   Tuomioistuin
   
               1.
            
            
               toteaa, että Islanti on laiminlyönyt velvoitteensa, jotka johtuvat Euroopan talousalueesta tehdyn sopimuksen liitteessä XIII olevan II luvun 17h kohdassa tarkoitetusta säädöksestä (Euroopan parlamentin ja neuvoston direktiivi 2000/30/EY, annettu 6 päivänä kesäkuuta 2000, Euroopan yhteisössä liikennöivien hyötyajoneuvojen teknisistä tienvarsitarkastuksista), sellaisena kuin se on mukautettuna sopimukseen sen pöytäkirjalla 1, koska se ei ole ottanut säädetyssä määräajassa käyttöön säädöksen 3 artiklan 1 kohdassa vaadittuja teknisiä tienvarsitarkastuksia;
            
         
               2.
            
            
               määrää Islannin maksamaan oikeudenkäyntikulut.